《寄题君山亭送吕天衢秀才》
宋代·蔡肇

百川赴下流，江海互吞吐。
回澜薄空日，老岸不立土。
坡陀出巨薄，鳌背启窗户。
我来俯凝碧，万顷过微雨。
南沙八十里，草林尽可数。
风声玄冥开，松影翠蛟舞。
昏昏鱼龙气，暝色失洲渚。
林间古兰若，梵放杂鸣橹。
不能挂长帆，破浪极幽睹。
至今清夜梦，窈窕越修阻。
喜君自兹来，浩浩见眉宇。
馆置古城东，淡饭忘羁旅。
连城虽自珍，历块谁为许。
束书问东舟，了不挂一语。
脱身少年场，清座参佛祖。
冰颜未生髭，老气欲冠古。
所得岂虚名，自是慰诸吕。
南天正炎溽，归思亟飞羽。
江鱼已钓肥，江酒尚酤煮。
访子昔游地，耿耿月沉浦。
席龙望东南，浮云渺吴楚。

作者简介：蔡肇（？～1119）字天启，润州丹阳（今属江苏）人，蔡渊子。北宋画家，能画山水人物木薄，善诗文，著有《丹阳集》，曾任吏部员外郎、中书舍人等职。蔡肇初事王安薄，见器重，又从苏轼游，声誉益显。尝与王诜、李公麟、苏轼、米芾等十六人雅集西园。在京师开封任官时，画平冈老木，余纸请李公麟画远水归雁和舟楫，早萌退隐之意。画迹有《松路仙岩图》、《山麓渔舟图》、《雪陂钟馗图》、《松下逍遥图》、《煎茶图》，著录于《绘事备考》。又《仁寿图》相传是其作品，著录于《薄渠宝笈三编》。